شەفەق نیوز/ ئەدهەم جمعە وەرپرس حەشد شەعبی
کوردی، ئمڕوو شەممە، راگەیان دروسکردن فەوج نوویگ لە حەشد کوردی لە باشوور خوەرائاوای
کەرکوک.
جمعە ئەرا ئاژانس شەفەق نیوز وت: فەوجە نووەگە
١٢٠ جەنگاوەر کورد هاناوی و جەبار خالدانی فەرماندەی فەوجەگەس، و لە ساعەت ١٢ی نیمەڕو
ئمڕوو لە ئاوای چەخماغە سەروە قەزای دووبز وەفەرمی فەوجەگە واز کریەێد.
وتیش؛ مووڵەت فەرمی
لە دەزگای حەشد شەعبی ئەرا دروسکردن ئی فەوجە هەس، و پەیوەندی وە فەرماندەی تەوەر
باکوور دیرێد.
جمعە دیاریکرد ک حەشد شەعبی کوردی ئەرک مقیەتی
ئەو ناوچەیلە گرێد ک لە وەرپرسایەتی هێزەیل پێشمەرگە بوین، و دویای کیشانەوەیان لە
١٦ی تەشرین یەکەم ٢٠١٧، ئەو ناوچەیلە بوینە مەترسی ئەمنی لەبان دانیشتوەگان و لە
بان خەڵک ئاوای چەخماغە، ک لەوەلا شاتەیل ریخریاگ داعش تیرۆرست هەن.
